**Ո Ր Ո Շ ՈՒ Մ**

**Կատարողական վարույթը կասեցնելու մասին**

«28» հուլիսի 2015թ. ք.Երևան

ԴԱՀԿ ծառայության Երևան քաղաքի Մալաթիա-Սեբաստիա բաժնի հարկադիր կատարող Ա.Մարտիրոսյանս ուսումնասիրելով 21.01.2014թ. հարուցված թիվ 01/03-209/14 կատարողական վարույթի նյութերը.

**Պ Ա Ր Զ Ե Ց Ի**

ՀՀ Մալաթիա-Սեբաստիա վարչական շրջանի ընդհանուր իրավասության դատարանի կողմից 14.01.2014թ-ին տրված թիվ ԵՄԴ /0525/02/13 կատարողական թերթի համաձայն պետք է` պատասխանող **«**Հ.Կ.-ՍՈՒՎԵՆԻՐՍ**»** ՍՊ ընկերությունից հօգուտ ՀՀ պետական բյուջեի բռնագանձել նաև բռնագանձման ենթակա գումարի ժամկետանց տոկոսների գումարների երկու տոկոսի չափով գումար` որպես պետական տուրքի գումար:

Կատարողական գործողությունների ընթացքում պարտապանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.**

**Ո Ր Ո Շ Ե Ց Ի**

Կասեցնել 14.01.2014թ. հարուցված թիվ 01/03-209/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում**

ՀԱՐԿԱԴԻՐ ԿԱՏԱՐՈՂ` Ա.ՄԱՐՏԻՐՈՍՅԱՆ